Árin 2013 - 2015 urðu 564 slys í fiskvinnslu hér á landi sem er aukning frá fyrri árum . Þessi tala gæti þó átt eftir að hækka þegar allar slysatilkynningar hafa borist Vinnueftirlitinu vegna ársins 2015 . Forsvarsmenn eftirlitsstofnana , fiskvinnslunnar og tryggingafélaga hafa áhyggjur af þróuninni . Helstu orsakavaldar vinnuslysa í fiskvinnslu er handverkfæri , eins og t.d. hnífar . Nálægt 130 slys af þessu tagi voru tilkynnt 2013 - 2015 . Tæplega 120 slys mátti rekja beint til vinnusvæðis og rétt rúmlega 100 slys vegna iðnaðarvéla . Í heimsókn Vinnueftirlitsins til 109 fiskvinnslufyrirtækja á árinu 2013 kom í ljós að víða er pottur brotinn í öryggismálum . Í fjölda fyrirtækja skorti öryggishlífar á tæki , færibönd opin , víða voru opnir öxlar og öxulendar , ástandi og umgengni við fiskikör var verulega ábótavant og frystiklefar uppfylltu ekki öryggiskröfur . Vinnueftirlitið hyggst beita harðari aðgerðum en hingað til í þeim tilgangi að færa öryggismál til betri vegar innan fiskvinnslunnar . Sjá nánar í Öryggi í sjávarútvegi , fylgiblaði Fiskifrétta .